食肉目

食肉目係哺乳動物中嘅一個目。食肉目包括260幾種胎生動物。除咗主要食竹葉嘅大熊貓之外，絕大部分都食肉。貓科只食肉，而熊科同犬科就偏向雜食。食肉目動物嘅主要特徵係有好大嘅犬齒。

食肉目係哺乳動物各目中身型差異最大嘅一個目，身型最細隻嘅係伶鼬，只有25克重，11厘米長，而北極熊就可以重到1000千克，身型更大嘅南方象海豹公可以達到2,270千克以上，身長可達4.2米。

分類 
食肉動物可分「裂腳類」同「鰭足類」兩大類：

裂腳類：
 貓科
 靈貓科
 鬣狗科
 獴科
 犬科
 熊科
 小熊貓科
 鼬科
 臭鼬科
 浣熊科

鰭足類：
 海象科
 海獅科
 海豹科

系統樹

哺乳動物分類表